| ПРЕДМЕТ: Српски језик и књижевност | | | | |
| --- | --- | --- | --- | --- |
| УЏБЕНИК: Читанка 7 | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**:** | | ОДЕЉЕЊЕ**:** | | ДАТУМ**:** |
| Наставна тема: | Књижевност | | | |
| Наставна јединица: | Рабиндранат Тагоре: ,,Чамци од папира” | | | |
| Тип часа: | обрада | | | |
| Циљ часа: | * Ученици су савладали појам песме у прози и успешно је тумаче. | | | |
| Очекивани исходи: | **Ученици ће бити у стању да:**   * одреде елементе лирског рода у песми у прози. * савладају појам лирске асоцијације у модерној поезији. * развију мотивску структуру дела. | | | |
| Облик рада: | фронтални | | | |
| Наставне методе: | дијалошка, интерпретативно читање | | | |
| Наставна средства: | читанка, свеска, табла, фломастер, пројектор | | | |
| Међупредметне компетенције | Компетенције за учење, Естетска компетенција | | | |
| Корелација са другим предметима | географија | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (5 минута) :** Наставник мотивише ученике за читање текста. Разговара са ученицима да ли су икада желели да напишу поруку у боци и да је пусте у море. Пита их о чему би желели да информишу мистериозног проналазача.  **Главни део (35 минута) :** Наставник информише ученике о културно-историјском контексту у ком је Тагоре стварао. Испитује ученике колико знају о индијској култури. Разговара са ученицима о геополитичким карактеристикама друштва у ком се Тагоре изражавао. Приступа изражајном и интерпретативном читању текста. Коментарише са ученицима утиске. Мотивише ученике да препознају елементе лирског рода, без обзира на одсуство стиховне форме. Образлаже ученицима карактеристике модерне песме у прози. Ученици проналазе централне мотиве у песми и закључују на који начин су повезани. Образлажу са наставником појам асоцијативног мишљења и претпостављају због чега је оно битно у поетском казивању. Тумаче мотив брода на пучини, а наставник указује на значај ове песничке слике у различитим временским и културним раздобљима. Ученици указују на централно осећање усамљености у песми и закључују због чега је сваком човеку неопходна квалитетна комуникација.  **Завршни део (5 минута):** Наставник задаје домаћи задатак ученицима. Потребно је сачинити кратко писмо у ком ће бити саопштене мисли и осећања које ученик жели да подели са непознатим проналазачем у некој другој култури или неком другом времену. Писмо треба да буде сажето и промишљено, да садржи интересантне податке који би подстакли машту и инспирацију потенцијалног проналазача. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |