| ПРЕДМЕТ: **Српски језик и књижевност** | | | | |
| --- | --- | --- | --- | --- |
| УЏБЕНИК: **Уџбенички комплет, 7** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 43** | | ОДЕЉЕЊЕ**:** | | ДАТУМ**:** |
| Наставна тема: | Владимир Набоков: ,,Лош дан” | | | |
| Наставна јединица: | Књижевност | | | |
| Тип часа: | обрада | | | |
| Циљ часа: | Развијање способности за анализу и интерпретацију постмодернистичких приповедних текстова, препознавање стилских и тематских одлика Набоковљевог дела. | | | |
| Очекивани исходи: | * Ученици препознају основне теме и мотиве приповетке (*рутински дан, одсуство смисла, иронија*). * Анализирају ликове и њихову психологију. * Препознају стилске карактеристике Набоковљевог писања (иронија, детаљност, контраст). * Развијају критички однос према темама рутине, свакодневице и смисла у животу. | | | |
| Облик рада: | фронтални | | | |
| Наставне методе: | дијалошка, интерпретативна, текстуална | | | |
| Наставна средства: | читанка, свеска, табла, креда | | | |
| Међупредметне компетенције | естетичка компетенција, сарадња | | | |
| Корелација са другим предметима | / | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (5 минута):** Наставник уводи ученике у контекст:   * Ко је Владимир Набоков? * Шта га чини посебним у светској књижевности (врхунски стилиста, космополитски поглед, иронични тон). Поставља се питање: * Шта за вас значи "лош дан"?   Наставник мотивише ученике за интерпретативно читање и приступа гласном читању текста.  **Средишњи део часа (35 минута):**  Након прочитаног текста, наставник дискутује са ученицима о утисцима. Ученици укратко резимирају радњу: главни лик пролази кроз низ баналних, али на њега значајно битних ситуација. Одговарајући на интерпретативна питања, ученици анализирају главног лика и његов однос са светом. Потом прелазе на анализу стилских и приповедних поступака. Одређују карактеристике специфичног приповедача, али и начине на које он користи иронију. Нарочиту пажњу ученици посвећују проучавању дескрипције, издвајајући описане ентеријере и екстеријере, као и елементе који их граде. Наредни корак подразумева прелазак на симболичку раван приче и одгонетање порука које прича са собом носи. Пореде ову причу са приповетком ,,Буре” Исидоре Секулић, али и са стваралаштвом Данила Киша, проналазећи тачке преплитања ових аутора, нарочито приликом грађења модерног литерарног одговора на тему детињства.  **Завршни део часа (5 минута):**  Наставник подстиче ученике на размишљање о темама сродним контексту приче. Резимира кључне аспекте приче и подсећа ученике на то колико су одређене теме важне, а саговорници их неретко избегавају јер нису ведре и радосне. Напомиње ученицима да је литература често простор слободе, где је могуће отворити и промислити бројне теме о којима не можемо лако да комуницирамо са другима. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |